Referat pæd sektor 11.11.2020

Kære medlem af pædagogisk sektor

Som mange af jer måske husker, har vi indkaldt til sektorgeneralforsamling onsdag den 11. november.

Med de høje smittetal, og med statsministerens seneste udmelding, ligger det nu fast, at vi IKKE kan holde generalforsamling som planlagt. Vi må udskyde den indtil smittetallene i Silkeborg og Skanderborg er lavere og forsamlingsforbuddet ophæves.

Som I sikkert også husker, havde vi punktet valg af lønnet sektorformand for 4 år på dagsordenen. Opstillingsfristen er 14 dage før generalforsamlingen og nuværende næstformand, Mette Henriksen, var eneste anmeldte kandidat, og Mette er derfor valgt – **stort tillykke til Mette.**

Da Mette nu ikke er næstformand fra den 12. november, skal vi have valgt en ny.

Der kan være lange udsigter til, vi igen må mødes fysisk.

Derfor vælger vi at afholde en ekstraordinær generalforsamling virtuelt, og den indkaldes der til efterfølgende.

Den nuværende sektorbestyrelse fortsætter frem til, vi kan holde generalforsamling og sektorbestyrelsen kan udpege faggrupperepræsentanter midlertidigt, hvis det bliver nødvendigt.

På vegne af pædagogisk sektor i FOA Silkeborg-Skanderborg

Jytte Flyvbjerg Kristiansen, sektorformand.